Blokāde
Blokāde jeb ielenkšana ir militāras darbības, kuru mērķis ir izolēt ienaidnieka (pretinieka) objektu, pārtraucot tā ārējās komunikācijas. Blokādes mērķis ir nepieļaut vai līdz minimumam samazināt pastiprinājuma pārvietošanu, militārā aprīkojuma un loģistikas piegādi, kā arī vērtslietu evakuāciju. Blokādes objekti var būt: atsevišķas valstis, pilsētas, nocietinātas teritorijas, stratēģiski un operatīvi svarīgi punkti ar militārajiem garnizoniem, lielas karaspēka grupas kara apgabalos un bruņotie spēki kopumā, ekonomiskās zonas, salas, jūras šaurumu zonas, līči, jūras spēku bāzes, ostas.